SET ปิดเช้าเด้งกว่า 9 จุด ตามดาวโจนส์ หลังปิดพุ่งกว่า 250 จุด ทุบสถิติใหม่วานนี้
SET ปิดเช้าเด้งกว่า 9 จุด ตามดาวโจนส์ หลังปิดพุ่งกว่า 250 จุด ทุบสถิติใหม่วานนี้ โดยดัชนีปิดเช้านี้ที่ระดับ 1,761.17 จุด เพิ่มขึ้น 9.06 จุด หรือ 0.52 % มูลค่าการซื้อขาย 3.1 หมื่นลบ.
21 ก.ย. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (21 ก.ย.) ระดับ 1,761.17 จุด เพิ่มขึ้น 9.06 จุด หรือ 0.52 % มูลค่าการซื้อขาย 3.1 หมื่นลบ. ขณะที่ ดัชนีเฉลี่ยอุตสาหกรรมดาวโจนส์ปิดที่ 26,656.98 จุด พุ่งขึ้น 251.22 จุด หรือ +0.95% ขณะที่ดัชนี S&amp;P500 ปิดที่ 2,930.75 จุด เพิ่มขึ้น 22.80 จุด หรือ +0.78% และดัชนี Nasdaq ปิดที่ 8,028.23 จุด เพิ่มขึ้น 78.19 จุด หรือ +0.98%
โดย ดัชนีดาวโจนส์ตลาดหุ้นนิวยอร์กปิดทะยานขึ้นทำนิวไฮเมื่อคืนนี้ (20 ก.ย.) โดยได้แรงหนุนจากหุ้นกลุ่มอุตสาหกรรมที่พุ่งขึ้นอย่างแข็งแกร่ง หลังจากนักลงทุนคลายความวิตกกังวลเกี่ยวกับสงครามการค้าระหว่างสหรัฐและจีน ขณะที่ดัชนี Nasdaq และ S&amp;P500 ปิดพุ่งขึ้นหลังจากหุ้นกลุ่มเทคโนโลยีดีดตัวขึ้น ซึ่งรวมถึงหุ้นแอปเปิลและไมโครซอฟท์
ดัชนีดาวโจนส์ปิดพุ่งขึ้นทำสถิติสูงสุดเป็นประวัติการณ์ครั้งใหม่นับตั้งแต่เดือนม.ค.ปีนี้ โดยได้แรงหนุนจากการที่นักลงทุนคลายความกังวลเกี่ยวกับข้อพิพาทการค้าระหว่างสหรัฐและจีน หลังจากทั้งสหรัฐและจีนต่างก็เรียกเก็บภาษีนำเข้าในอัตราที่ไม่มากเท่ากับที่ตลาดคาดการณ์ไว้ นอกจากนี้ ตลาดยังขานรับการแสดงความเห็นของนายเจมี ไดมอน ประธานเจ้าหน้าที่บริหารของเจพี มอร์แกน เชส ซึ่งกล่าวว่า ความขัดแย้งทางการค้าระหว่างสหรัฐและจีนในขณะนี้ เป็นเพียงการทะเลาะเบาะแว้งกันในทางการค้า ไม่ใช่การทำสงครามการค้า
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย 2,750.58 ล้านบาท ปิดที่ 69.50 บาท ลดลง 1.00 บาท
PTT มูลค่าการซื้อขาย 2,006.77 ล้านบาท ปิดที่ 53.50 บาท ราคาไม่เปลี่ยนแปลง
BANPU มูลค่าการซื้อขาย 1,013.75 ล้านบาท ปิดที่ 19.80 บาท เพิ่มขึ้น 0.30 บาท
SCB มูลค่าการซื้อขาย 901.2 ล้านบาท ปิดที่ 150.50 บาท เพิ่มขึ้น 1.00 บาท
BEAUTY มูลค่าการซื้อขาย 805.8 ล้านบาท ปิดที่ 12.00 บาท เพิ่มขึ้น 0.20 บาท
ตลาดหุ้นต่างประเทศ
